wannaphong/clean_thaiwikipedia huggingface dataset:
# สงครามเม็กซิโก–สหรัฐ
สงครามเม็กซิโก–สหรัฐ , สงครามสหรัฐ–เม็กซิโก , สงครามเม็กซิโก  หรือ การแทรกแซงของสหรัฐในเม็กซิโก  เป็นการขัดกันด้วยอาวุธระหว่างสหรัฐกับเม็กซิโกตั้งแต่ ค.ศ. 1846 ถึง 1848 หลังการผนวกเท็กซัสของสหรัฐเมื่อปี 1845 ซึ่งเม็กซิโกถือว่าเป็นดินแดนของตน

การปฏิบัติการรบกินเวลานานหนึ่งปีครึ่งจากฤดูใบไม้ผลิปี ค.ศ. 1846 ฤดูใบไม้ร่วงปี ค.ศ. 1847 กองทัพอเมริกันได้ครอบครองนิวเม็กซิโกและแคลิฟอร์เนียอย่างรวดเร็ว แล้วบุกเข้ามาในเม็กซิโกส่วนตะวันออกเฉียงเหนือและตะวันตกเฉียงเหนือ
# สมเด็จพระราชินีคามามาลูแห่งฮาวาย
สมเด็จพระราชินีคามามาลู คาลานี คัวอานา โอ คาเมฮามาลู เคคูอาอิวา โอ คาลานี เคอาลิอิ โฮโอปิลี อา วาลูแห่งฮาวาย  หรือ สมเด็จพระราชินีคามามาลูแห่งฮาวาย  (1802–1824) เป็นพระอัครมเหสีในพระเจ้าคาเมฮาเมฮาที่ 2 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่วันที่ 20 พฤษภาคม ค.ศ. 1819 ไปสู่การสวรรคตของพระองค์ใน 8 กรกฎาคม ค.ศ. 1824

thumbnail|left|200px|พระเจ้าคาเมฮาเมฮาที่ 2 และสมเด็จพระราชินีคามามาลู ในลอนดอน ปี 1824
สมเด็จพระราชินีคามามาลูแห่งฮาวาย เสด็จพระราชสมภพเมื่อค.ศ. 1802 เป็นพระราชธิดาพระองค์โตในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคาลาคัว คาเฮอิเฮอิมาลิเอ พระองค์ทรงอภิเษกสมรสกับพระเจ้าคาเมฮาเมฮาที่ 2 แห่งฮาวาย ซึ่งมีศักดิ์เป็นพระเชษฐาต่างพระมารดากับพระองค์ แม้ว่าพระราชสวามีของพระองค์จะทรงมีพระมเหสีหลายพระองค์ แต่สมเด็จพระราชินีคามามาลูคือพระมเหสีที่พระเจ้าคาเมฮาเมฮาที่ 2 ทรงโปรดที่สุด

ในปี 1823 พระเจ้าคาเมฮาเมฮาที่ 2 และสมเด็จพระราชินีคามามาลู เสด็จพระราชดำเนินเยือนกรุงลอนดอน เพื่อเข้าเฝ้าพระเจ้าจอร์จที่ 4 แห่งสหราชอาณาจักร พระองค์และพระราชสวามีเป็นพระมหากษัตริย์และสมเด็จพระราชินีฮาวายพระองค์แรกที่เสด็จพระราชดำเนินเยือนอังกฤษ ขณะอยู่ที่ลอนดอน สมเด็จพระราชินีคามามาลูทรงประชวรด้วยโรคหัดและเสด็จสวรรคตไปเมื่อวันที่  8 กรกฎาคม 1824 เมื่อพระองค์เสด็จสวรรคตลงพระราชสวามีของพระองค์ทรงเสียพระทัยมาก และพระบรมศพถูกนำกลับฮาวายทันที พระบรมศพของพระองค์ถูกฝังที่บริเวณพระราชวังโลนานี แต่ต่อมาก็ย้ายไปที่สุสานหลวง
# พระเจ้าโปมาเรที่ 2 แห่งตาฮีตี
สมเด็จพระเจ้าโปมาเรที่ 2 แห่งตาฮีตี  เป็นพระมหากษัตริย์ตาฮีตี พระองค์ที่ 2 พระองค์ปกครองตั้งแต่ ค.ศ. 1782 จนกระทั่งสวรรคตในปี ค.ศ. 1821 พระองค์เป็นพระราชโอรสในพระเจ้าโปมาเรที่ 1 แห่งตาฮีตี และสมเด็จพระราชินีเททัว นูอิ เรอิอา อิ เต ราอิ อาเตีย

สมเด็จพระเจ้าโปมาเรที่ 2 แห่งตาฮีตี เสด็จพระราชสมภพเมื่อปี ค.ศ. 1774  พระองค์ได้ครองราชบัลลังก์ในการสวรรคตของพระราชบิดาของพระองค์ในวันที่ 7 ธันวาคม ค.ศ. 1821 พระองค์ได้รับการสวมมงกุฎเมื่อวันที่ 21 เมษายน ค.ศ. 1824

พระองค์ทรงละทิ้งความเชื่อดั้งเดิมและหันไปนับถือศาสนาคริสต์ พระองค์ได้รับศีลล้างบาปเมื่อวันที่ 16 พฤษภาคม ค.ศ. 1819 พระองค์เสด็จสวรรคตเมื่อวันที่ 7 ธันวาคม ค.ศ. 1821 พระเจ้าโปมาเรที่ 3 พระราชโอรสของพระองค์จึงได้ครองราชย์ต่อจากพระองค์
# พระเจ้าโปมาเรที่ 1 แห่งตาฮีตี
สมเด็จพระเจ้าโปมาเรที่ 1 แห่งตาฮีตี  เป็นพระมหากษัตริย์ตาฮีตี พระองค์แรก พระองค์ปกครองตั้งแต่ ค.ศ. 1791 จนกระทั่งสวรรคตในปี ค.ศ. 1803 พระองค์เป็นพระราชโอรสในเตอู ตูนูอิเอไอเตอาตัว และเตตูปาอิอา อิ ฮาอูอิริ

สมเด็จพระเจ้าโปมาเรที่ 1 แห่งตาฮีตี เสด็จพระราชสมภพเมื่อปี ค.ศ. 1742 พระองค์ได้ครองราชบัลลังก์หลังการรวบรวมหมู่เกาะต่าง ๆ เข้าด้วยกัน และสถาปนาราชอาณาจักรตาฮีตีขึ้น และพระองค์ก็ทรงราชาภิเษกตนเป็นพระมหากษัตริย์พระองค์แรกจากราชวงศ์โปมาเร

สมเด็จพระเจ้าโปมาเรที่ 1 ทรงสละราชบัลลังก์เมื่อปี ค.ศ. 1791 แต่พระองค์ก็ยังคงเป็นผู้สำเร็จราชการแห่งตาฮีตีตั้งแต่ ค.ศ. 1791 จนกระทั่งพระองค์สวรรคตในปี ค.ศ. 1803 ผู้ที่มาครองราชย์ต่อจากพระองค์คือพระเจ้าโปมาเรที่ 2 แห่งตาฮีตี

แหล่งข้อมูลอื่น

Angela Ballara: Pōmare I , Dictionary of New Zealand Biography
# ตัวนำยวดยิ่ง Heavy-electron
ตัวนำยวดยิ่ง Heavy-electron

เนื่องจากความจุความร้อนของอิเล็คตรอนในโลหะในสถานะปกติมีค่าขึ่นกับความหนาแน่นสถานะที่ผิวเฟอร์มีและมวลยังผล จากการทดลองพบว่าความร้อนที่อุณหภูมิต่ำของสารเหล่านี้มีค่ามากกว่าของโลหะปกติถึง 2 หรือ 3 เท่า และยังพบว่าค่าความร้อนนี้เป็นผลที่เกิดจากอิเล็กตรอนในชั้น f ซึ่งโลหะปกติมักจะเกิดจากอิเล็กตรอนในชั้น d สารกลุ่มนี้มีมวลยังที่มีค่ามากๆ ทำให้ถูกเรียกว่า "Heavy-electron superconductors" และในบางครั้งก็เรียกว่า "Heavy-Fermion superconductors" พบได้ในสารประกอบ UBe13 (Tc=0.85K),CeCu2Si2 (Tc=0.65K),และ UPt3 (Tc=0.54K)

นองจากที่มีอิเล็คตรอนมวลหนักแล้ว สารกลุ่มนี้บางชนิดยังมีสมบัติแม่เหล็กร่วมด้วย เช่น ในสาร NbBeB,U2Sn17 และ UCd11 และยังมีการพบว่าสาร Heavy-electron superconductors บางชนิด เป็น Singlet spin-state ที่เป็น Isotropic s-wave ด้วย แต่กลไกการเกิดสภาพนำยวดยิ่งไม่ได้เกิดจากอัตรกิริยา อิเล็กตรอน-โฟนอน ซึ่งมีการนำเสนอว่ากลไกการเกิดสภาพนำยวดยิ่งในสารกลุ่มนี้อาจเกิดจาก Magnon ก็ได้
# ตัวนำยวดยิ่งออร์แกนิก
ตัวนำยวดยิ่ง Organic

สารประกอบ Organic ที่แสดงสมบัติเป็นตัวนำยวดยิ่งได้ ถูกค้นพบครั้งแรกใรทศวรรต 1980 โดยมีอุณหภูมิวิกฤตน้อยกว่า 1K ซึ่งกลไกการเกิดสภาพนำยวดยิ่งในสาร Organic นี้เกิดจากการเกิดจากการถ่ายเทประจุ (charge transfer) ระหว่างโมเลกุล Organic cation กับ Inorganic anion complex โดยมี π-orbital ใน cation ทำให้เกิดการนำไฟฟ้าแบบโลหะขึ้น โครงสร้างหลักที่สำคัญในตัวยวดยิ่ง Organic ถูกเรียกว่า Organic building block คือ bis (ethylenedioxy) Tetrathiafulvalene ซึ่งเขียนย่อๆว่า ET โดยในปี 1983 มีค้นพบ (ET)2ReO4 ที่มี Tc=2.5K ซึ่งสูงมากแล้วสำหรับตัวนำยวดยิ่งประเภทนี้ ในปัจจุบันมีการค้นพบในสารประกอบ (ET)2Cu[N(CN)2]Br มี Tc=11.6K ทำให้แนวคิดเกี่ยวกับตัวนำยวดยิ่ง Organic ที่ต้องมี Tc ต่ำมากๆเปลี่ยนไป
# พิมพ์พัชร วัชรเสวี
พิมพ์พัชร วัชรเสวี (เกิด 21 กันยายน พ.ศ. 2534) ชื่อเล่น พาย เป็นนางแบบและนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3  ประวัติ พาย พิมพ์พัชร วัชรเสวี ดาราใหม่ช่อง 3 ปัจจุบันเป็นนักแสดงอิสระ และเจ้าของร้านเสื้อผ้า Multi-brand ชื่อดัง จบการศึกษาด้านแฟชั่นดีไซส์จากประเทศอิตาลี  

ผลงาน
 ละครโทรทัศน์ 
 ละคร ปี  เรื่อง  ช่องที่ออกอากาศ  รับบท  หมายเหตุ  พ.ศ. 2555   แววมยุรา  ช่อง 3  พิมพ์พัชระ (พาย)  รับเชิญ ยอดรักนักสู้  ช่อง 3  เดือน    พ.ศ. 2557   พ่อไก่แจ้ ช่อง 3  น้ำผึ้งหรือลูกปัด   รถไฟ เรือเมล์ ลิเก กองถ่าย  ช่อง 3  นุ่น   มาลีเริงระบำ  ช่อง 3  นีน่า    ภพรัก  ช่อง 3  บุษบัน  รับเชิญ เกมริษยา (Office Syndrome) (ช่องเวิร์คพอยท์)  บุศรินทร์ โชคอำนวย (บุ๋ม)     พ.ศ. 2558   ลุ้นรักข้ามรั้ว ช่อง 8  โศรยา   ดอกไม้ลายพาดกลอน  (ช่องเวิร์คพอยท์)  พิม   Kiss Me รักล้นใจนายแกล้งจุ๊บ ทรูโฟร์ยู  นานา    พ.ศ. 2559   เกมริษยา 2 (ช่องเวิร์คพอยท์)   บุศรินทร์ โชคอำนวย (บุ๋ม)   สายลับรักป่วน  ช่อง 3  เดือนเด่น  รับเชิญ พ.ศ. 2562  Secret Garden อลเวงรักสลับร่าง ทรูโฟร์ยู  ไอด้า    สายลับสะบัดช่อ ช่อง 3   ชาช่า     สามสหายกับคุณนายสะอาด ช่อง 3  มิเกล   

 ซีรีส์ 
 เรื่อง ปี  เรื่อง  ช่องที่ออกอากาศ  รับบท  หมายเหตุ  พ.ศ. 2555   จุดนัดภพ  ช่อง 3  ญาดา รับเชิญ ตอนแหวนของพ็อพ 
และ ตอนความทรงจำที่หายไป  พ.ศ. 2557   คาราบาว เดอะซีรีส์ โมเดิร์นไนน์ทีวี  ยุ้ย  ตอน "เพลง มหาลัย" เหลี่ยมโจร ช่อง 3  สุดา  ตอน "แก๊งซื้อรถ 1,2" บันทึกกรรม  ช่อง 3 แพนแพน  ตอน "ปิด ตึก ล่า" บันทึกกรรม  ช่อง 3  กรีน ตอน "ที่เก่า"  พ.ศ. 2558   บันทึกกรรม  ช่อง 3  ไวน์   ตอน "เบญจเพส (25)" บันทึกกรรม  ช่อง 3  เพ็ญแข ตอน "เวทย์แค้น"  พ.ศ. 2561   The Mirror กระจกสะท้อนกรรม  ช่อง 3  ไวน์   ตอนที่ 15 "เบญจเพส (25)"

 ซิตคอม 
 ซิตคอม ปี  เรื่อง  รับบท  ชื่อตอน  ออกอากาศทาง   พ.ศ. 2558   ระเบิดเถิดเทิงสิงโตทอง  หนิง ตอน เพื่อนเก่า ตอน ศึกชิงถ้วยสิงโตทอง  ช่องเวิร์คพอยท์  พ.ศ. 2559   ระเบิดเถิดเทิงแดนเซอร์ทะลวงไส้  จอย (รับเชิญ)  ตอน พ่อบ้านใจกล้า  ช่องเวิร์คพอยท์

 พิธีกร 
 อดีตผู้ประกาศรายการของสถานีวิทยุโทรทัศน์ไทยทีวีสีช่อง 3
 อดีตพิธีกรรายการ GT MANIA ทางช่อง 9
 พิธีกรรายการ ห้องข่าวบันเทิง ทาง (ช่องเวิร์คพอยท์)

 มิวสิกวิดีโอ 
 มิวสิกวิดีโอ ปี  เพลง  นักร้อง   พ.ศ. 2553   SAME SAME  อ๊อฟ ปองศักดิ์   พ.ศ. 2557   แค่เป็นเธอ  ตู่ ภพธร

 โฆษณา 
 I - MOBILE ปี 2553 พาย โฆษณา i-mobile 3210 and 3250 2 อารมณ์แชต
 น้ำดื่มคริสตัล ปี 2553
# เจ้าจอมมารดาเรือน ในรัชกาลที่ 5
เจ้าจอมมารดาเรือน ในรัชกาลที่ 5 เป็นธิดาพระยาสุนทรบุรีศรีพิชัยสงคราม (สว่าง สุนทรศารทูล) กับคุณหญิงตลับ สุนทรบุรีศรีพิชัยสงคราม ซึ่งเป็นธิดาพระศรีสหเทพ (พึ่ง ศรีเพ็ญ) ท่านเกิดเมื่อประมาณปี พ.ศ. 2408เจฟฟี่ ไฟน์สโตน. จุฬาลงกรณ์ราชสันตติวงศ์ พระบรมราชวงศ์แห่งประเทศไทย. กรุงเทพฯ:พิษณุโลกการพิมพ์. 2532

ท่านมีพี่น้องร่วมบิดามารดาเดียวกัน 8 คน ได้แก่สกุลศรีเพ็ญ. . เรียกดูเมื่อ 14 พฤษภาคม 2556
 พระประชานุกูลกิจ (แพ สุนทรศารทูล)
 เจ้าจอมมารดาเรือน ในรัชกาลที่ 5
 คุณสังวาลย์
 คุณเพื่อน ภรรยาหลวงพิพิธภักดี (โหมด บุนนาค)
 คุณเอี่ยม สุนทรศารทูล
 คุณสนิท
 คุณหญิงเวก ภรรยาพระยาศรีวรวงศ์ (หม่อมราชวงศ์จิตร์ สุทัศน์)
 คุณสายหยุด

ต่อมาท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระราชธิดาพระองค์เดียว คือ
พระเจ้าบรมวงศ์เธอ พระองค์เจ้าพิสมัยพิมลสัตย์ (20 ธันวาคม พ.ศ. 2424 – 6 กุมภาพันธ์ พ.ศ. 2480)

เจ้าจอมมารดาเรือนถึงแก่อสัญกรรมเมื่อวันที่ 2 มกราคม พ.ศ. 2466 (นับแบบปัจจุบัน) ในขณะที่กราบถวายบังคมลาไปเปลี่ยนบรรยากาศและรักษาอาการลำไส้พิการ ณ มณฑลอยุธยา ขณะอายุ 57 ปี พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เจ้าพนักงานขึ้นไปจัดการศพมาไว้ยังเรือนสวนของพระเจ้าบรมวงศ์เธอ พระองค์เจ้าพิสมัยพิมลสัตย์ ที่ถนนพระราม 5 ประกอบหีบทองลายก้านขด ฉัตรเบญจา 5 คัน เมื่อบำเพ็ญกุศลแล้วเสร็จ ได้นำศพไปบรรจุที่สุสานวัดเทพศิรินทราวาสราชวรวิหารข่าวตาย เล่ม 39 หน้า 2938 ราชกิจจาบุเบกษา วันที่ 14 มกราคม 2465

 เครื่องราชอิสริยาภรณ์ 
 80px|border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
# เจ้าจอมมารดาสาย ในรัชกาลที่ 5
เจ้าจอมมารดาสาย ในรัชกาลที่ 5 เกิดเมื่อ พ.ศ. 2400 เป็นธิดาของพระยาสุรินทรราชเสนี (จั่น สุกุมลจันทร์) กับ คุณหญิงกลิ่น สุรินทรราชเสนี (สกุลเดิม รักตประจิต)เจฟฟี่ ไฟน์สโตน. จุฬาลงกรณ์ราชสันตติวงศ์ พระบรมราชวงศ์แห่งประเทศไทย. กรุงเทพฯ:พิษณุโลกการพิมพ์. 2532 ท่านมีพี่น้องที่ถวายตัวเข้ารับราชการฝ่ายใน ดังนี้
 ท้าววนิดาพิจาริณี (เจ้าจอมมารดาสุ่น ในรัชกาลที่ 4)
 เจ้าจอมมารดาสุด ในรัชกาลที่ 5

ท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระองค์เจ้าหญิงไม่มีพระนามหนึ่งพระองค์ ประสูติเมื่อวันศุกร์ที่ 10 มิถุนายน พ.ศ. 2424 และสิ้นพระชนม์ในวันต่อมา

เจ้าจอมมารดาสาย ขึ้นชื่อว่าเป็น "นางเอกละครแถวหน้า" อีกท่านหนึ่งในราชสำนักรัชกาลที่ ๔-๕ ด้วยเพราะรูปร่างหน้าตาสะสวย และมีความสามารถในการรำที่โดดเด่น เมื่อมีการประดิษฐ์ท่ารำ ชุด ฉุยฉายกิ่งไม้เงินทอง ในรัชกาลพระบาทสมเด็จพระจอมเกล้าเจ้าอยู่หัว เจ้าจอมมารดาสาย ก็เป็นอีกท่านหนึ่งที่ได้รับการถ่ายทอดท่ารำ และคาดว่าน่าจะเป็นตัวแสดงฉุยฉายนี้คู่กับเจ้าจอมละม้าย สุวรรณทัต ด้วยเพราะท่านทั้งสองเป็นนางละครรุ่นเดียวกัน มีความสามารถโดดเด่นเหมือนกัน และเป็นที่ร่ำลือเรื่องความงามของหน้าตา

เจ้าจอมมารดาสายเป็นนางละครหลวงรุ่นเล็ก ในรัชกาลที่ ๔ ต่อมาได้เป็นครูละครหลวงในรัชกาลที่ 5 และคณะละครวังสวนกุหลาบอีกด้วย มีความสามารถสูงในการรำบทบาทตัวละครเอกในเรื่องต่างๆ วิชาความรู้จากเจ้าจอมมารดาสาย ที่ตกทอดมายังกรมศิลปากร และวิทยาลัยนาฏศิลป  ตลอดจนสถาบันการศึกษาด้านนาฏศิลป์อื่น ๆ และยึดเป็นรูปแบบมาถึงปัจจุบัน มีดังนี้ ๑ รำที่มีกิ่งไม้เงินทองประดับ เช่น รำกลมกิ่งไม้เงินทอง รำฉุยฉายกิ่งไม้เงินทอง ๒ รำฝรั่งคู่ ทั้งตัวพระ และตัวนาง ๓ ท่ารำอวดฝีมือของตัวละครเอกต่าง ๆ เช่นพระอุณรุท และนางอุษา จากละครใน เรื่อง อุณรุท , พระอรชุน และนางเมขลา จากละครใน เรื่อง รามเกียรติ์ 

เจ้าจอมมารดาสาย ในรัชกาลที่ 5 ถึงแก่อนิจกรรมเมื่อปี พ.ศ. 2498 อัฐิของท่านบรรจุไว้ที่เจดีย์หน้าศาลาวรลักษณาวดี วัดพระยายัง กรุงเทพมหานคร

 เครื่องราชอิสริยาภรณ์ 
http://www.ratchakitcha.soc.go.th/DATA/PDF/2436/035/374_1.PDF
 พ.ศ. 2447 : 80px|border เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
 80px|border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
# เจ้าหญิงกาตารีนา-อามาลียา เจ้าหญิงแห่งออเรนจ์
เจ้าหญิงกาตารีนา-อามาลียา เจ้าหญิงแห่งออเรนจ์ (ประสูติ 7 ธันวาคม พ.ศ. 2546) เป็นองค์รัชทายาทผู้มีสิทธิตรงองค์ปัจจุบันแห่งราชอาณาจักรเนเธอร์แลนด์ อันประกอบไปด้วยเนเธอร์แลนด์, กูราเซา, อารูบา และซินต์มาร์เติน

เจ้าหญิงกาตารีนา-อามาลียาเป็นพระราชธิดาพระองค์ใหญ่ในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ และเป็นพระราชนัดดาลำดับที่สองของอดีตสมเด็จพระราชินีนาถเบียทริกซ์ พระองค์สืบตำแหน่งรัชทายาทต่อจากพระราชบิดาที่ทรงสืบราชสมบัติเป็นพระมหากษัตริย์ เมื่อวันที่ 30 เมษายน พ.ศ. 2556

 ประสูติและบัพติศมา 
เจ้าหญิงกาตารีนา-อามาลียาประสูติเมื่อเวลา 17.01 นาฬิกาของวันที่ 7 ธันวาคม พ.ศ. 2546 ณ โรงพยาบาลโบรโนโว เดอะเฮก ประเทศเนเธอร์แลนด์ เป็นพระราชธิดาพระองค์ใหญ่ในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ หลังจากการประสูติกาลได้มีการยิงสลุต 101 นัดถวายพระพรจากทั้งสี่เมืองภายในราชอาณาจักร คือ เดนเฮลด์เออร์ และเดอะเฮกในเนเธอร์แลนด์, วิลเลมสตัดในเนเธอร์แลนด์แอนทิลลีส และโอรันเยสตัดในอารูบาA new government and Dutch troops go to Iraq, Museum of National History. Retrieved on 2013-05-06.

วันที่ 12 มิถุนายน พ.ศ. 2547 ได้รับศีลล้างบาปจากสาธุคุณคาเรล เตอร์ ลินเดนแห่งมหาวิหารเซนต์ยากอป เดอะเฮก พระองค์มีพ่อทูนหัวและแม่ทูนหัวคือ เจ้าชายคอนสแตนตินแห่งเนเธอร์แลนด์, มกุฎราชกุมารีฟิกโตรียาแห่งสวีเดน, แฮร์มันน์ วิลลิงก์ (อดีตกรรมการกฤษฏีกา), ซามันทา ดีอาเนอ (พระสหายของพระชนนี), มาร์ติน โซร์เรกีเอตา (ลุงฝ่ายพระชนนี) และมาร์ก เตอร์ ฮาร์ (พระสหายของพระชนก)Princess Catharina-Amalia , Dutch Royal House, 2013. Retrieved on 2013-05-06.

 เมื่อทรงพระเยาว์ 
เจ้าหญิงกาตารีนา-อามาลียามีพระขนิษฐาสองพระองค์คือ เจ้าหญิงอะเลกซียา (พ.ศ. 2548) และเจ้าหญิงอารียาน (พ.ศ. 2550) และประทับร่วมกับพระราชบิดาและพระราชมารดา ณ วิลลาเอเคนฮอสต์ในเมืองวัสเซนนาร์ และได้มีการเปิดเผยว่าในอนาคตจะทรงย้ายไปยังฮุสเทนบอสช์ในเดอะเฮก

วันที่ 10 พฤศจิกายน พ.ศ. 2550 พระองค์เข้ารับการศึกษาที่โรงเรียนประถมบลุมกัมป์ (Bloemcampschool) ซึ่งเป็นโรงเรียนรัฐแห่งหนึ่งในเมืองวัสเซนนาร์ วันประสูติของพระองค์จะมีการเฉลิมฉลองตามประเพณีและมีการจัดคอนเสิร์ตที่โบสถ์คลูสเตอร์เคิร์กในเดอะเฮก ในงานนี้เหล่าทูตจากประเทศต่าง ๆ, พระบรมวงศานุวงศ์ และเหล่ากรรมการกฤษฎีกาจะเข้ามาร่วมพิธีดังกล่าว

เมื่อสมเด็จพระราชินีนาถเบียทริกซ์สละราชสมบัติเมื่อวันที่ 30 เมษายน พ.ศ. 2556 เจ้าหญิงกาตารีนา-อามาลียาจึงได้ดำรงตำแหน่งเป็นรัชทายาทแทนพระราชบิดาที่เสด็จขึ้นครองราชสมบัติ ทั้งนี้พระองค์จึงเป็นเจ้าหญิงแห่งออเรนจ์พระองค์ล่าสุด เนื่องจากฝ่ายในที่ดำรงพระอิสริยยศดังกล่าวคือ เจ้าหญิงแมรีแห่งโบกซ์-ออเรนจ์ซึ่งสิ้นพระชนม์ไปเมื่อ พ.ศ. 1960 ในวันที่ 8 ธันวาคม พ.ศ. 2564 พระองค์เข้ารับตำแหน่งที่ปรึกษาสภาแห่งประเทศเนเธอร์แลนด์เมื่อทรงมีพระชนมายุได้ 18 ปี

 พระอิสริยยศ 
 เฮอร์รอยัลไฮเนส เจ้าหญิงกาตารีนา-อามาลียาแห่งเนเธอร์แลนด์, เจ้าหญิงแห่งออเรนจ์-นัสเซา (7 ธันวาคม พ.ศ. 2546 – 30 เมษายน พ.ศ. 2556)
 เฮอร์รอยัลไฮเนส เจ้าหญิงกาตารีนา-อามาลียาแห่งออเรนจ์, เจ้าหญิงแห่งเนเธอร์แลนด์, เจ้าหญิงแห่งออเรนจ์-นัสเซา (30 เมษายน พ.ศ. 2556 – ปัจจุบัน)
# ประยูร กาญจนดุล
ศาสตราจารย์ ประยูร กาญจนดุล เกิดเมื่อวันที่ 15 มกราคม พ.ศ. 2454 เป็นบุตรของหลวงชำนาญโกศัยศาสตร์ หรือ ใหม่ กาญจนดุล และแม้น ชำนาญโกศัยศาสตร์ อดีตนายกราชบัณฑิตยสถาน จบการศึกษา เนติบัณฑิต โรงเรียนกฎหมาย กระทรวงยุติธรรม และคณะนิติศาสตร์ รัฐศาสตร์ จุฬาลงกรณ์มหาวิทยาลัย เริ่มรับราชการในปี 2473 สังกัดกระทรวงมหาดไทย

โดยดำรงตำแหน่งสำคัญต่าง ๆ อาทิ อธิบดีกรมการค้าภายใน กระทรวงพาณิชย์ และปลัดกระทรวงเศรษฐการ นอกจากนี้ยังเป็นคณบดีคนแรกผู้ก่อตั้งคณะนิติศาสตร์ จุฬาลงกรณ์มหาวิทยาลัย สมาชิกวุฒิสภา และนายกราชบัณฑิตยสถาน รวมทั้งมีผลงาน หนังสือ ตำรา และบทความทางวิชาการต่าง ๆ ที่เกี่ยวกับ กฎหมายปกครองและด้านเศรษฐศาสตร์ เช่น คำบรรยายวิชาเศรษฐศาสตร์ โรงเรียนข้าราชการ ฝ่ายปกครอง หนังสือประวัติศาสตร์การปกครองของประเทศไทย และพจนานุกรม ศัพท์กฎหมายไทย ฉบับราชบัณฑิตยสถาน

ด้านครอบครัวสมรสกับ คุณหญิงรัตนา กาญจนดุล มีธิดา 1 คน นางจันทรา อินทรทูต (กาญจนดุล)

ศ.ประยูร กาญจนดุล ถึงแก่อนิจกรรม ด้วยโรคตับแข็ง เมื่อวันที่ 16 พฤษภาคม พ.ศ. 2549 สิริอายุได้ 95 ปี มีพิธีพระราชทานเพลิงศพเมื่อวันที่ 10 มกราคม พ.ศ. 2550 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๓ ตอนที่ ๑๑๔ ง ฉบับพิเศษ หน้า ๒๒, ๑๙ ธันวาคม ๒๕๐๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๗๘ ตอนที่ ๑๐๔ ง ฉบับพิเศษ หน้า ๑๙, ๑๕ ธันวาคม ๒๕๐๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๕๗ ง ฉบับพิเศษ หน้า ๑, ๓ พฤษภาคม ๒๕๓๖
 สาขานิติศาสตร์ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญดุษฎีมาลา เข็มศิลปวิทยา , เล่ม ๑๑๕ ตอนที่ ๑๕ ข หน้า ๖, ๑๓ สิงหาคม ๒๕๔๑
ราชกิจจานุเบกษา, แจ้งความสำนักคณะรัฐมนตรี เรื่องพระราชทานเครื่องราชอิสริยาภรณ์, เล่ม ๗๒ ตอนที่ ๙๙ ง ฉบับพิเศษ หน้า ๔๒๔, ๒๙ ธันวาคม ๒๔๙๘
# สรรพันตรเทวนิยม
สรรพัชฌัตเทวนิยมกีรติ บุญเจือ, ศาสนาอรรถปริวรรตของมนุษยชาติ (ช่วงพหุนิยม), กรุงเทพฯ : สำนักพิมพ์มหาวิทยาลัยเซนต์จอห์น, 2546, หน้า 326-7  เป็นเทวนิยมรูปแบบหนึ่งที่เชื่อว่าพระเป็นเจ้าทรงสถิตแทรกซึมอยู่ทั่วโลก (ตลอดทั้งจักรวาล) มีลักษณะเป็นแนวคิดสายกลางระหว่างแนวคิดแบบเอกเทวนิยมด้ังเดิมที่มองว่าพระเป็นเจ้าทรงอยู่แยกขาดจากโลก กับแนวคิดสรรพเทวนิยมที่มองว่าพระเป็นเจ้ากับโลกเป็นสิ่งเดียวกัน สรรพัชฌัตเทวนิยมจึงเสนอว่าพระเป็นเจ้าทรงปรากฏพระองค์ในโลก (ไม่ได้แยกขาดจากกัน) แต่พระองค์ก็ไม่ใช่ภาวะเดียวกับโลก แนวคิดนี้ปรากฏในสาขาปรัชญาและเทววิทยามาหลายศตวรรษ แต่มาเฟื่องฟูมากในโลกตะวันตกเมื่อสองศตวรรษที่แล้ว เมื่อศาสนาคริสต์ต้องปรับตัวเข้ากับแนวคิดทางวิทยาศาสตร์

ศาสนาที่มีแนวคิดแบบสรรพัชฌัตเทวนิยม เช่น ศาสนาฮินดูสำนักวิศิษฏาไทฺวตะ เวทานตะ และลัทธิอนุตตรธรรม เป็นต้น

 ศัพทมูล 
สรรพัชฌัตเทวนิยม แปลมาจากภาษาอังกฤษ Panentheism ซึ่งมีที่มาคำในภาษากรีกโดย pan แปลว่า ทั้งปวง (สรรพ) en แปลว่า ใน (อัชฌัต) theism แปลว่า ความเชื่อว่ามีประเป็นเจ้า (เทวนิยม) Panentheism จึงหมายถึง ความเชื่อว่ามีพระเป็นเจ้าสถิตอยู่ในสรรพสิ่งทั้งปวง
# เปตองในกีฬาแห่งชาติครั้งที่ 41 – Shooting บุคคลหญิง
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์ 

ประเภท Shooting บุคคลหญิง มีนักกีฬาที่เข้าร่วมการแข่งขัน 21 คน จาก 17 จังหวัด 
ผู้เข้าแข่งขัน มาจากการคัดเลือก ในประเภทหญิงคู่ และ ประเภททีมหญิงที่เข้าร่วมการแข่งขันกีฬาแห่งชาติครั้งนี้ โดยวิธีจัดการแข่งขันแบบเก็บคะแนน 5 ฐาน และนำอันดับที่ 1-8 เข้ารอบต่อไปเพื่อจับคู่แข่งแบบแพ้คัดออกต่อไป 
หลักเกณฑ์การจัดอันดับ ในกรณีที่มีคะแนนเท่ากัน ไม่สามารถจัดอันดับได้ ให้ดำเนินการ โดยการ ถ้านักกีฬาคนใดทำได้ 5 คะแนนมากครั้งกว่า ก็จะได้อันดับที่ดีกว่า แต่ถ้ายังเท่ากัน ให้ดู 3 คะแนน 

แข่งขันวันที่ 14 ธันวาคม 2555
สนามที่ใช้ในการแข่งขัน ณ สนามเปตอง สนามกีฬาสมโภชเชียงใหม่ 700 ปี

 สรุปผลการแข่งขัน 
 Shooting บุคคลหญิง  อุบลราชธานีภาวินี  พจนเสนี บุรีรัมย์นันทนา  ทิพย์อักษรศรีสะเกษธีราภัทร  มณีนิลฉะเชิงเทราธนาพร  เอี่ยมสอาด

ผลการแข่งขัน
รอบคัดเลือก
อันดับทีมจังหวัดนักกีฬาสถานี1สถานี2สถานี3สถานี4สถานี5คะแนนรวมหมายเหตุ1ราชบุรีกุลธดา อินทร์คง 12953534Q2ภูเก็ตอภิญญา พลเกษตร 116301333Q3บุรีรัมย์นันทนา ทิพย์อักษร 12516832Q4อุบลราชธานีภาวินี พจนเสนี 12964132Q5พิจิตรภัทรธิดา มีพักตร 9769132Q6สุพรรณบุรีสิบเอกหญิง พรรณนิภา ช้างเจริญ 11128931Q7ฉะเชิงเทราธนาพร เอี่ยมสอาด 9368531Q8ศรีสะเกษธีราภัทร มณีนิล 19451029Q9ราชบุรีทิพย์กานต์ เล่ห์กล 6733102910พัทลุงเสริมศิริ แกล้วทนงค์ 066962711กรุงเทพมหานครอัจฉรา เราประเสริฐสุข 7118002612พิษณุโลกร.ต. หญิงบุญย้อม ขำสว่าง 464752613อ่างทองดาริกา แมลงทับ 566352514เชียงใหม่ทัดดาว พันธ์เดช 691902515แม่ฮ่องสอนวาสินี รักเรียน 066852516ตรังธีรนุช ไพศาลโอภาส 387152417ปทุมธานีวรารัตน์ ยิ้มใหญ่ 336131018สุราษฎร์ธานีจรินทร์ หล้าเชียงทอง 360351719พิจิตรพ.อ.อ. หญิงสุชาดา สมสกุล 641051620เชียงใหม่มะลิวัลย์ ใจพรม 331601321บุรีรัมย์วนิดา แดนกระโทก 1433011

รอบก่อนรองชนะเลิศ-ชิงชนะเลิศ
# เจ้าจอมมารดาเอมน้อย ในรัชกาลที่ 3
เจ้าจอมมารดาเอมน้อย เป็นเจ้าจอมมารดาในพระบาทสมเด็จพระนั่งเกล้าเจ้าอยู่หัว

ประวัติ
เจ้าจอมมารดาเอมน้อย เป็นธิดาของจางวางแสงกับท้าวมังสี (คุ้ม) บรรพบุรุษมาแต่ข้าหลวงเดิมในรัชกาลพระบาทสมเด็จพระพุทธยอดฟ้าจุฬาโลกมหาราชราชินิกูลรัชกาลที่ 5, หน้า 114

พระราชบุตร
มีพระราชโอรส 1 พระองค์ คือ 
 พระเจ้าบรมวงศ์เธอ กรมหมื่นภูมินทรภักดี ประสูติเมื่อ 28 มกราคม พ.ศ. 2358
# สมเด็จพระราชินีคาอาฮูมานูแห่งฮาวาย
สมเด็จพระราชินีอลิซาเบธ คาอาฮูมานูแห่งฮาวาย  หรือ สมเด็จพระราชินีคาอาฮูมานูแห่งฮาวาย  (1768 – 5 มิถุนายน 1832) เป็นพระมเหสีในพระเจ้าคาเมฮาเมฮาที่ 1 แห่งฮาวาย

สมเด็จพระราชินีคาอาฮูมานูแห่งฮาวาย  เสด็จพระราชสมภพเมื่อปี ค.ศ. 1768 เป็นพระธิดาในเคเออาอูโมกู ปาปาอิอาฮิอาฮิกับนามาฮานา อิ คาเลเลโอคาลานี พระมารดาพระองค์ทรงสืบเชื้อสายมาจากพระมหากษัตริย์แห่งเมาวี พระองค์ทรงอภิเษกสมรสกับพระเจ้าคาเมฮาเมฮาที่ 1 แห่งฮาวาย เมื่อพระเจ้าคาเมฮาเมฮาที่ 1 สถาปนาราชอาณาจักรฮาวายขึ้น พระองค์จึงได้ดำรงพระราชอิสริยยศเป็น สมเด็จพระราชินีแห่งฮาวาย แม้พระองค์ไม่ใช่พระอัครมเหสีของพระเจ้าคาเมฮาเมฮาที่ 1 แต่ก็เป็นพระมเหสีที่พระเจ้าคาเมฮาเมฮาที่ 1 ทรงโปรดที่สุด

หลังจากพระเจ้าคาเมฮาเมฮาที่ 1 เสด็จสวรรคต พระองค์ยังได้เป็นผู้สำเร็จราชการในรัชกาลของพระเจ้าคาเมฮาเมฮาที่ 2 แห่งฮาวาย และยังทรงดำรงตำแหน่งคูฮินา นูอิ ซึ่งเปรียบเสมือนตำแหน่งนายกรัฐมนตรีของฮาวายอีกด้วย
# เปตองในกีฬาแห่งชาติครั้งที่ 41 – Shooting บุคคลชาย
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์ 

ประเภท Shooting บุคคลชาย มีนักกีฬาที่เข้าร่วมการแข่งขัน 21 คน จาก 17 จังหวัด 
ผู้เข้าแข่งขัน มาจากการคัดเลือก ในประเภทชายคู่ และ ประเภททีมชายที่เข้าร่วมการแข่งขันกีฬาแห่งชาติครั้งนี้ โดยวิธีจัดการแข่งขันแบบเก็บคะแนน 5 ฐาน และนำอันดับที่ 1-8 เข้ารอบต่อไปเพื่อจับคู่แข่งแบบแพ้คัดออกต่อไป 
หลักเกณฑ์การจัดอันดับ ในกรณีที่มีคะแนนเท่ากัน ไม่สามารถจัดอันดับได้ ให้ดำเนินการ โดยการ ถ้านักกีฬาคนใดทำได้ 5 คะแนนมากครั้งกว่า ก็จะได้อันดับที่ดีกว่า แต่ถ้ายังเท่ากัน ให้ดู 3 คะแนน 

แข่งขันวันที่ 14 ธันวาคม 2555
สนามที่ใช้ในการแข่งขัน ณ สนามเปตอง สนามกีฬาสมโภชเชียงใหม่ 700 ปี

 สรุปผลการแข่งขัน 
 Shooting บุคคลชาย  พัทลุงณรงค์ฤทธิ์  ยัสโร พระนครศรีอยุธยาอรรถพล  ขันธพาลีมุกดาหารจาตุรงค์  จันทะชารีกรุงเทพมหานครเจริญวิทย์  เกตุสัตบรรณ

ผลการแข่งขัน
รอบคัดเลือก
อันดับทีมจังหวัดนักกีฬาสถานี1สถานี2สถานี3สถานี4สถานี5คะแนนรวมหมายเหตุ1อุดรธานีจ่าสิบเอกครรชิต สารสิทธ์1411106849Q2กรุงเทพมหานครนายเจริญวิทย์ เกตุสัตบรรณ613510842Q3มหาสารคามนายภูมิวิชญ์ พาสงค์127071541Q4แพร่นายไชยวัฒน์ จุมพิศ116731037Q5พระนครศรีอยุธยานายอรรถพล ขันธพาลี13693536Q6พัทลุงนายณรงค์ฤทธิ์ ยัสโร 81426535Q7ยะลานายวัชระพงศ์ ยังอุ่น 9956534Q8มุกดาหารนายจาตุรงค์ จันทะชารี 61346534Q9สุพรรณบุรีจ.ท.ศราวุฒิ ศรีบุณเพ็ง 1238653410ตราดจ.อ.พฤทธิ์ ทองเปรี่ยม 14313153211นครสวรรค์นายอัษฏายุธ ธุระ 9116153212เพชรบูรณ์นายเขมชาด เก้าเหมือน 1247152913พิจิตรอส.ทพ.ธงไทย แสงชา 935662914สระบุรีจ่าสิบเอกสุวิทย์ สุดกระโทก 965352815พังงานายทศพร วรธรรมาทิพย์ 1451352816เชียงใหม่นายวัฒนชัย สอนพุ่ง634682717ตราดนายสมนึก เกษโกวิท 488162718กรุงเทพมหานครนายมนต์ เกิดเจริญ 376652719เชียงใหม่นายดนุพงษ์ กำแพงทิพย์ 3633102520นครราชสีมานายวรพงศ์ เพ็งเหมือน1062052321พัทลุงนายวันเฉลิม ศรีเมือง9141015

รอบก่อนรองชนะเลิศ-ชิงชนะเลิศ
# ดิเยโก คอนเทนโท
ดิเยโก อาร์มันโด คอนเทนโท  เกิดเมื่อวันที่ 1 พฤษภาคม พ.ศ. 2533 ในเมืองมิวนิก รัฐบาวาเรีย เป็นนักฟุตบอลชาวเยอรมัน ปัจจุบันลงเล่นให้กับสโมสรฟุตบอลไบเอิร์นมิวนิก
# ฮ็อลเกอร์ บาทชตูเบอร์
ฮ็อลเกอร์ บาทชตูเบอร์ (,) เกิดเมื่อวันที่ 13 มีนาคม พ.ศ. 2532 เป็นนักฟุตบอลชาวเยอรมัน เล่นในตำแหน่งกองหลัง ปัจจุบันได้ลงเล่นให้กับสโมสรฟุตบอลไบเอิร์นมิวนิก ในบุนเดิสลีกา และทีมชาติเยอรมนี โดยเขาถนัดเล่นในตำแหน่งกองหลังตัวกลาง หรือเซ็นเตอร์แบ็ก แต่บางครั้งเขาถูกให้ลงเล่นในตำแหน่งกองหลังตัวซ้าย หรือแบ็กซ้าย
# เส้นโค้งคีลิง
เส้นโค้งคีลิง  เป็นกราฟซึ่งลงจุดการเปลี่ยนแปลงความเข้มข้นของคาร์บอนไดออกไซด์ในบรรยากาศของโลกอย่างต่อเนื่องตั้งแต่ปี 2501 กราฟนี้อาศัยการวัดอย่างต่อเนื่อง ณ หอดูดาวเมานาลัวในรัฐฮาวาย ภายใต้การกำกับดูแลของชาลส์ เดวิด คีลิง การวัดของคีลิงแสดงหลักฐานสำคัญว่าระดับคาร์บอนไดออกไซด์ในบรรยากาศกำลังเพิ่มขึ้นอย่างรวดเร็วเป็นชิ้นแรก นักวิทยาศาสตร์จำนวนมากยกย่องกราฟของคีลิงว่าเป็นผู้แรกที่ทำให้โลกสนใจการเพิ่มขึ้นของคาร์บอนไดออกไซด์ในบรรยากาศปัจจุบัน

ชาลส์ เดวิด คีลิง แห่งสถาบันสมุทรศาสตร์สคริปปส์ ที่มหาวิทยาลัยแคลิฟอร์เนีย ซานดิเอโก เป็นบุคคลแรกที่วัดความเข้มข้นของคาร์บอนไดออกไซด์ในบรรยากาศเป็นประจำบ่อยครั้ง โดยอ่านค่าที่ขั้วโลกใต้และในรัฐฮาวายมาตั้งแต่ปี 2501

ก่อนหน้าคีลิง ความเข้มข้นของคาร์บอนไดออกไซด์ในบรรยากาศคาดกันว่าถูกกระทบจากความผันแปรคงที่ คีลิงพัฒนาเทคนิคการวัดให้สมบูรณ์และสังเกต "พฤติกรรมประจำวันอย่างเข้ม ด้วยค่าคงที่ราว 310 พีพีเอ็ม ในช่วงบ่าย" ณ ที่สามแห่ง คือ บิกซูร์ใกล้กับมอนเทอร์เรย์ ป่าฝนแห่งคาบสมุทรโอลิมปิกและป่าภูเขาสูงในรัฐแอริโซนา โดยการวัดอัตราส่วนของคาร์บอนสองไอโซโทป คีลิงให้เหตุผลว่าการเปลี่ยนแปลงประจำวันมาจากการหายใจจากพืชท้องถิ่นและดิน โดยค่าช่วงบ่ายเป็นตัวแทนของ "บรรยากาศอิสระ" เมื่อปี 2503 คีลิงและคณะระบุว่าบันทึกการวัดจากรัฐแคลิฟอร์เนีย แอนตาร์กติกาและรัฐฮาวายยาวพอที่จะเห็นการเพิ่มขึ้นปีต่อปีซึ่งสอดคล้องหยาบ ๆ กับปริมาณเชื้อเพลิงซากดึกดำบรรพ์ที่สันดาปในแต่ละปี ไม่เพียงแต่ความผันแปรประจำวันและฤดูกาล ในบทความอันทำให้เขามีชื่อเสียง คีลิงสังเกตว่า "ที่ขั้วโลกใต้ อัตราการเพิ่มขึ้นที่สังเกตได้นั้นใกล้เคียงกับที่คาดจากการสันดาปเชื้อเพลิงซากดึกดำบรรพ์" เขายังสังเกตว่า คาร์บอนไดออกไซด์ในบรรยากาศไม่ลดลงเนื่องจากการดูดซับจากมหาสมุทรอย่างชัดเจนด้วย
# ลูอิส กุสตาวู
ลูอิส กุสตาวู จีอัส  เกิดเมื่อวันที่ 23 กรกฎาคม พ.ศ. 2530 เป็นนักฟุตบอลชาวบราซิล ล่าสุดลงเล่นให้กับอันนัศร์ สโมสรในซาอุดีโปรเฟสชันนัลลีก โดยเริ่มต้นเขาลงเล่นในตำแหน่งแบ็กซ้าย ก่อนที่จะย้ายไปเล่นกองกลางตัวรับเป็นส่วนใหญ่ รวมถึงกองหลังด้วย
# คอเนอร์ โคอาดี
คอนอร์ เดวิด โคอาดี (เกิดวันที่ 25 กุมภาพันธ์ ค.ศ.1993) เป็นนักฟุตบอลชาวอังกฤษ ตำแหน่งกองกลางตัวรับและกองหลัง ปัจจุบันเล่นให้กับเลสเตอร์ซิตี

เกียรติประวัติ
วูล์ฟแฮมป์ตัน วอนเดอเรอส์
EFL Championship: 2017–18

	เลสเตอร์ซิตี
อีเอฟแอลแชมเปียนชิป: 2023–24

England
UEFA European Championship runner-up: 2020